

# Guvernørens

# Månedsbrev 2017-18

Guvernørens månedsbrev

 Nr. 1, juli/august 2017

Kjære Rotaryvenner!

Velkommen til et nytt og spennende Rotaryår!

Håper dere har hatt en fin sommer og kommet godt i gang med et nytt rotaryår og de nye målsettinger som vår RI-president Ian Riseley og vårt distrikt har satt for 2017-2018. Oppdraget vårt er beskrevet under pkt. 4 i Håndboken, som ligger på vår hjemmeside.

Her finner dere også en presentasjon av RI-presidenten.

Et hvert nytt rotaryår starter med mange nye personer i flere verv selv om vår strategi nå går på at flere skal inneha de enkelte verv i 3 år. Kontinuitet er et kjennetegn i Rotary.

Jeg har allerede nå i det første månedsbrevet en sterk oppfordring til alle klubbene om å sette medlemsutvikling og rekruttering av nye medlemmer i fokus. Men medlemsutvikling er mer enn tall. Det er å skape godt klubbmiljø med interessante møter, gjøre en innsats for samfunnet og bygge vennskap for å nevne noe.

En stor takk til Ringebu Rotaryklubb som arrangerte guvernørskiftet 1.juli på Venabu Fjellhotell sammen med sitt presidentskifte og 34 rotaryanere. Det ble en svært hyggelig aften hvor den nye guvernør Wictor takket past guvernør Gunnar Kvalsund for den innsatsen han og hans organisasjon hadde lagt ned for distriktet for det gode arbeide som er gjort i året som gikk.

**Distriktskonferansen**

Invitasjonen til årets distriktskonferanse 23.-24.september på Meetingpoint Hafjell Øyer er sendt ut til alle presidenter og medlemmer med påmeldingsfrist 15. august. Ringebu Rotaryklubb står som arrangør og har lagt et godt stykke arbeid i å gjøre konferansen hyggelig og innholdsrik for deltakerne. Jeg håper mange sammen med sine ledsagere finner programmet interessant og melder seg på rotaryårets «høydepunkt»

Under konferansen finner også Distriktets årsmøte sted. Der har alle klubber stemmerett, og det er viktig at alle klubbene er representert. Hvis ikke presidenten kan møte, kan han/hun gi fullmakt til andre fra klubben til å stemme.

**Guvernør for 2020-2021**

Arbeidet med å nominere distriktsguvernør for 2020-2021 bør klubbene starte nå. Innen 15. oktober må forslagene være sendt til PDG Gunnar Kvalsund. Tenk på en person som kan være aktuell og send inn forslag.

N